Työntekijöiden opaskirjat: Teatterinjohtaja

== Työntekijöiden opaskirjat: Teatterinjohtaja ==
Ohjeita teatterinjohtajalle.
=== Toimenkuva ===
Teatterinjohtaja on vastuussa valtakunnan Kuninkaallisesta Teatterista. Hän palkkaa näyttelijöitä, lavasteteknikoita ja muuta teatterihenkilökuntaa ja järjestää näytelmiä yhteistyössä heidän ja hovinarrin kanssa.
=== Raportointi ===
Teatterinjohtajan oletetaan raportoivan kirjallisesti viikoittain viikon tapahtumista ynnä muusta sellaisesta. Raportti nimetään nimella "Viikkoraportti" ja toimitetaan sinetöitynä hovinarrin postilaatikkoon palkkapäivänä.
Raportista tulee käydä ilmi muun muassa seuraavat asiat:
* Palkatut ja erotetut näyttelijät, lavastajat yms.
* Harjoitukset ja esitykset sekä niiden kulku ja tulokset
* Ostetut lavastemateriaalit, käsikirjoitukset ja muut menot sekä lipputulot
* Kaikki muu mahdollinen, mitä teatterinjohtaja on työssään viikon aikana tehnyt
=== Palkanmaksu ===
Teatterinjohtajan palkan maksaa hovinarri raporttia vastaan taikka hovinarrin puuttuessa jaarli / vouti. Teatterinjohtajan palkan suuruus on 50 ropoa / viikko.
=== Teatterihenkilökunta ===
Teatterinjohtaja palkkaa teatterihenkilökuntaa, kuten näyttelijöitä, lavastajia, valoteknikkoja ja muita vastaavia avuksi näytelmien järjestämisessä. Työnhausta ilmoitetaan foorumeilla työnhakuosiossa ja lupaavan oloinen hakijakunta palkataan. Teatterihenkilökunnan palkka teatterinjohtajaa lukuunottamatta tulee suoraan lipputuloista, joista teatterinjohtajan määräämä osa jaetaan tasaisesti henkilökunnan kesken ja loput käytetään muihin teatterin kuluihin. Jos näyttelijä on epäaktiivinen, osoittautuu sopimattomaksi työhönsä tai täytyy erottaa jostain muusta syystä, on teatterinjohtajan velvollisuus tehdä se.
=== Näytelmät ===
Teatterinjohtaja voi näytelmää suunnitellessaan kirjoittaa käsikirjoituksen itse, sovittaa jonkun kirjallisen teoksen kirjailijan luvalla näytelmämuotoon tai ostaa / hankkia näytelmäkäsikirjoituksen itsenäiseltä kirjailijalta. Kun käsikirjoitus on valmis, tulee teatterinjohtajan sopia ja järjestää harjoitukset teatterihenkilökunnan kanssa. Tämän takia teatterinjohtajan tuleekin olla hyvin joustava ja yhteistyökykyinen. Harjoituksissa luodaan lavastus ja näytelmä pyritään saamaan niin hyvään kuntoon kuin mahdollista. Teatterinjohtaja jakaa harjoituksissa näyttelijöille vuorosanat ja huolehtii, että ne osataan hyvin. Harjoitusajankohdan pitää sopia mahdollisimman monelle henkilökunnan jäsenelle harjoitusten määrän minimoimiseksi. Ne kestävät teatterinjohtajan määräämän ajan.
=== Esitykset ===
Teatteriesitykset sovitaan etukäteen henkilökunnan ja mahdollisesti hovinarrin kanssa jonkin aikaa ennen varsinaista esitystä. Ajankohdan tulee sopia kaikille näytelmästä vastaaville henkilökunnan jäsenille. Kun ajankohta on sovittu, siitä ilmoitetaan foorumeilla, jotta pelaajat osaavat tulla paikalle oikeaan aikaan. Tämän yhteydessä ilmoitetaan myös näytelmän nimi ja aihe, ellei niin olla tehty jo aikaisemmin.
Lippujen myynti aloitetaan jo hetken aikaa ennen näytelmän alkua, jotta sali saadaan mahdollisimman täyteen. Lippuja on kahden hintaisia: yläkatsomon ja alakatsomon lippuja, joista alakatsomo on halvempi. Halutessaan teatterinjohtaja voi myös myydä lisäetuja lipun yhteydessä. Teatterissa tarjotaan myös ruokaa ja juomaa järkevästä hinnasta. Tätä myyntiä harjoittaa teatterinjohtaja tai joku henkilökunnan jäsenistä ennen näytelmän alkua ja mahdollisella väliajalla.
Teatterinjohtaja vie katsojat paikoilleen ja juontaa näytelmän. Hän myös vahtii näyttelijöitä ja antaa heille palautetta näytelmän loputtua. Esityksiä järjestetään pienellä aikavälillä monia, ja kun esitykset ovat kaikki järjestetty, rupeaa teatterinjohtaja suunnittelemaan seuraavaa näytelmää.
Category:Työntekijöiden opaskirjat